સમય વર્તે સાવધાન કરવાની વાત કરતા આ વાકયની સાથેસાથે વ્યકિત અને સમાજની જાતજાતની સમસ્યાઓએ પણ સમયની સાથે બદલાવું પડે છે. આપણા જીવનની એક પ્રણાલી છે પણ ક્યારેક કોઇ તેની સાથે જોડાય નહીં ત્યારે આશ્ચર્ય થાય છે. રાષ્ટ્રીય સ્વયંસેવક સંઘ જેવા વિશાળ અને પોતાને એક પરિવાર ગણતા સંગઠનની સરખામણીમાં તેમના રાજકીય સંગઠન ગણાતા ભાજપમાં ઝડપથી ફેરફાર શકય છે, પરંતુ સંઘ ફેરફાર માટે પહેલ કરવામાં અગ્રેસર જણાય છે ત્યારે ભાજપમાં આવું નથી બની રહ્યું, જેને લઇ રાષ્ટ્રીય કારોબારીની બેઠકમાં વડા પ્રધાન નરેન્દ્ર મોદીએ ફરી એક વાર કહેવું પડ્યું કે ભાજપના નેતાઓ વિપક્ષ સાથે નકારાત્મક વિવાદની ચર્ચામાં ન જોડાય અને કેન્દ્ર સરકારની ઉપલ‌િબ્ધઓની માહિતી સામાન્ય લોકો સુધી પહોંચાડે.